Daily Trading Strategy (บ่าย) – บล.ธนชาต
 สรุปทิศทางและแนวโน้มตลาดบ่ายนี้ บริษัทหลักทรัพย์ ธนชาต จำกัด (มหาชน)
24 ก.พ. 2559

แม้มีแรงขายกลุ่มพลังงาน แต่ SET ยังดูแข็งแรง… “ซื้อ” BEAUTY
ดัชนี SET อยู่ที่ 1,326.44 จุด +0.65 จุด +0.05% ปริมาณซื้อขาย 17,594 ลบ.
แนวรับ : 1,320 / 1,313          แนวต้าน :          1,330 / 1,340
 
สรุปทิศทางและแนวโน้มตลาด
แม้มีแรงขายหุ้นกลุ่มพลังงาน แต่ SET ยังดูแข็งแกร่ง: แม้มีแรงขายหุ้นกลุ่มพลังงาน จากการปรับลดลงของราคาน้ำมัน และ PTT ปรับสูงขึ้นแรงเข้าใกล้แนวต้านทางเทคนิค อย่างไรก็ตาม SET ยังดูแข็งแกร่ง จากแรงซื้อหุ้นกลุ่มธนาคาร และสื่อสาร อย่าง SCB DTAC…เราประเมิน Downside Risk ของ SET จำกัด และคงเป้าหมายระยะสัปดาห์ที่ 1,350 จุด ต่อไป โดยแนะนำ “ซื้อ” 1) หุ้น Laggard Plays อย่าง CPN QHและ BEAUTY และ 2) หุ้นที่ให้ผลตอบแทนจากเงินปันผลสูง อย่าง INTUCH KTB และ SIRI (คาดเงินปันผล 7%)
“ซื้อ” BEAUTY…การเติบโตยังดำเนินต่อไป : แนะนำ “ซื้อ” BEAUTY ด้วยเป้าหมายพื้นฐาน 6.20 บาท โดยมีปัจจยสนับสนุนจาก
1) BEAUTY เป็น Laggard Play ทีน่าสนใจ โดยราคาหุ้นปรับลดลง 8.7% ตั้งแต่ต้นปี ในขณะที่ SET ปรับสูงขึ้นเกือบ 3% ในช่วงเวลาเดียวกัน
2) ผลการดำเนินงานปี 58 คาดว่าจะมีกำไร 400 ล้านบาท หรือ +32% จากปีก่อน และการเติบโตยังดำเนินต่อไป +28-27% ในปี 59-60 หรือมีกำไร 510-650 ล้านบาท
3) แม้ PE สูงที่ 31x แต่ด้วย Brand Value ที่แข็งแกร่งประกอบกับ Upside จากการขยายสาขาไปยังต่างประเทศเพิ่มขึ้นเป็น Upside Risk ต่อประมาณการ และ 4) ถ้าพิจารณาในทางเทคนิค MACD เกิดสัญญาณ “ซื้อ” แล้วตั้งแต่ปลายสัปดาห์ก่อน และกำลังทดสอบแนวต้านสำคัญที่ 5.35 บาท คาดว่าจะผ่านไปได้ โดยมีเป้าหมายถัดไปที่ 5.60/5.95 บาท ตามลำดับ
 
หุ้นที่น่าสนใจทางเทคนิค
FPI “ซื้อ” ราคาหุ้นแกว่งตัวยกฐานขึ้น ด้วยแท่งเทียน Rising Method พร้อมปริมาณการซื้อขายหนาแน่น สอดคล้องกับเครื่องมือ DI+ และ MACD เริ่มชี้ขึ้น เป็นจังหวะซื้อเก็งกำไร มีแนวต้านแรกที่ 4.64 บาท ผ่านได้มีเป้าหมายถัดไปที่ 4.74 บาท
NCH “ซื้อ” ราคาหุ้นฟื้นตัวขึ้นทะลุแนวเส้นค่าเฉลี่ย 3 เดือน พร้อมปริมาณการซื้อขายสูงขึ้นโดดเด่น สอดคล้องกับเครื่องมือ MACD ตัด Signal ขึ้นเป็นบวก และเส้นค่าเฉลี่ยเรียงตัวทำ Golden Cross เป็นจังหวะซื้อเก็งกำไร มีแนวต้านแรกที่ 1.56 บาท หากสามารถผ่านไปได้จะมีแนวต้านถัดไปตามกรอบที่ 1.62 บาท